LIETUVOS RESPUBLIKOS VYRIAUSYBĖ

N U T A R I M A S

DĖL CIVILINĖS KRAŠTO APSAUGOS TARNYBOS TARNAUTOJŲ DARBO APMOKĖJIMO SĄLYGŲ

1998 m. gruodžio 15 d. Nr. 1446

Vilnius

Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo (Žin., 1998, Nr. 49-1325) 71 straipsnio 4 dalimi ir 75 straipsnio 2 dalimi, Lietuvos Respublikos Vyriausybė nutaria:

1. Nustatyti, kad civilinės krašto apsaugos tarnybos tarnautojų skaičius Krašto apsaugos ministerijoje, departamentuose ir tarnybose prie Krašto apsaugos ministerijos gali sudaryti iki 70 procentų visų šioms institucijoms patvirtintų etatų, o kariuomenėje – iki 10 procentų jai patvirtintų etatų.

2. Patvirtinti:

2.1. civilinės krašto apsaugos tarnybos tarnautojų tarnybinių atlyginimų dydžius pagal 1 priedą;

2.2. civilinės krašto apsaugos tarnybos tarnautojų priedų už kvalifikacinius rangus dydžius pagal 2 priedą;

2.3. civilinės krašto apsaugos tarnybos tarnautojų priedų už krašto apsaugos sistemoje ištarnautus metus dydžius pagal 3 priedą.

3. Nustatyti, kad:

3.1. priedui už krašto apsaugos sistemoje ištarnautus metus gauti stažas skaičiuojamas nuo priėmimo į darbą (tarnybą) krašto apsaugos sistemoje dienos, įskaitant ir profesinės karo tarnybos laiką. Tarnautojui, gaunančiam valstybinę pareigūnų ir karių pensiją už tarnybą krašto apsaugos sistemoje, priedas už krašto apsaugos sistemoje ištarnautus metus nemokamas;

3.2. priedų už kvalifikacinį rangą, už krašto apsaugos sistemoje ištarnautus metus ir asmeninio priedo suma negali viršyti nustatyto tarnybinio atlyginimo;

3.3. šis nutarimas taikomas neviršijant Krašto apsaugos ministerijai darbo užmokesčiui skirtų asignavimų.

4. Pavesti Krašto apsaugos ministerijai, Lietuvos Respublikos Seimui priėmus valstybės tarnybą reglamentuojantį įstatymą, patikslinti civilinės krašto apsaugos tarnybos tarnautojų darbo apmokėjimo sąlygas pagal šio įstatymo nuostatas.

MINISTRAS PIRMININKAS	GEDIMINAS VAGNORIUS

KRAŠTO APSAUGOS MINISTRAS	ČESLOVAS STANKEVIČIUS

______________

Lietuvos Respublikos Vyriausybės

1998 m. gruodžio 15 d. nutarimo Nr. 1446

1 PRIEDAS

Civilinės krašto apsaugos tarnybos tarnautojų tarnybiniai atlyginimai

(bazinės mėnesinės algos dydžiais)

Pareigų pavadinimas	Koeficientas
kariuomenei, civilinei saugai, departamentams ir tarnyboms, įsteigtoms prie Krašto apsaugos ministerijos	kitoms krašto apsaugos sistemos tarnyboms
Vadovai	20-30	15-20
Vadovų pavaduotojai	17-26,5	13-17,9
Struktūrinių padalinių vadovai:
valdybų	11-24	-
skyrių, tarnybų	10-22	9-16,2
poskyrių, grupių	8,5-18,7	7,5-15,5
Vyriausieji specialistai	5,6-14,3	5-13,5
Vyresnieji specialistai	4,75-11,3	4,7-10,5
Specialistai, specialistai su aukštesniuoju mokslu	4,6-9,6	4,6-9,6
Tarnautojai, išskyrus vadovus ir specialistus	4,5-8,5	4,5-8,5

Pastaba. Krašto apsaugos ministerijos civiliams tarnautojams taikomi Lietuvos Respublikos Vyriausybės 1991 m. lapkričio 29 d. nutarimo Nr. 499 „Dėl valstybinės valdžios, valstybės valdymo ir teisėsaugos organų vadovų bei kitų pareigūnų laikinos bandomosios darbo apmokėjimo tvarkos“ (Žin., 1992, Nr. 3-62; 1998, Nr. 66-1917) 2 priedėlio antrojoje skiltyje („ministerijoms“) patvirtinti tarnybinių atlyginimų koeficientai.

______________

Lietuvos Respublikos Vyriausybės

1998 m. gruodžio 15 d. nutarimo Nr. 1446

2 PRIEDAS

Civilinės krašto apsaugos tarnybos tarnautojų priedai už kvalifikacinius rangus

(bazinės mėnesinės algos dydžiais)

Kvalifikacinis rangas	Koeficientas
1	1
2	1,3
3	1,6
4	1,9
5	2,5
6	2,8
7	3,1
8	3,4
9	3,7
10	4
11	4,3
12	4,6
13	4,9
14	5,2

______________

Lietuvos Respublikos Vyriausybės

1998 m. gruodžio 15 d. nutarimo Nr. 1446

3 PRIEDAS

Civilinės krašto apsaugos tarnybos tarnautojų priedai už krašto apsaugos sistemoje ištarnautus metus

(bazinės mėnesinės algos dydžiais)

Ištarnautas laikotarpis	Koeficientas
Nuo 2 iki 3 metų	1
Nuo 3 iki 4 metų	1,5
Nuo 4 iki 5 metų	2
Nuo 5 iki 6 metų	2,5
Nuo 6 iki 7 metų	3
Nuo 7 iki 8 metų	3,5
Nuo 8 iki 9 metų	4
Nuo 9 iki 10 metų	4,5
10 metų ir daugiau	5

___________________